Document ID: 32004D0604

ΑΠΌΦΑΣΗ ΤΗΣ ΕΠΙΤΡΟΠΉΣ
της 7ης Ιουλίου 2004
για την έγκριση του Τουρκοκυπριακού Εμπορικού Επιμελητηρίου σύμφωνα με το άρθρο 4 παράγραφος 5 του κανονισμού (ΕΚ) αριθ. 866/2004 του Συμβουλίου
[κοινοποιηθείσα υπό τον αριθμό Ε(2004) 2583]
(2004/604/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 866/2004 του Συμβουλίου (1), και ιδίως το άρθρο 4 παράγραφος 5,
Εκτιμώντας τα ακόλουθα:
(1)
Σύμφωνα με το άρθρο 4 παράγραφος 5 του κανονισμού (ΕΚ) αριθ. 866/2004, τα προϊόντα που φθάνουν από τις περιοχές που δεν βρίσκονται υπό τον πραγματικό έλεγχο της κυβέρνησης της Κυπριακής Δημοκρατίας στις περιοχές που βρίσκονται υπό τέτοιο έλεγχο πρέπει να συνοδεύονται από ένα έγγραφο που εκδίδεται από το Τουρκοκυπριακό Εμπορικό Επιμελητήριο, το οποίο έχει εγκριθεί δεόντως από την Επιτροπή σε συμφωνία με την κυβέρνηση της Κυπριακής Δημοκρατίας.
(2)
Ως εκ τούτου, είναι αναγκαίο να εγκριθεί δεόντως το Τουρκοκυπριακό Εμπορικό Επιμελητήριο για αυτό το σκοπό.
(3)
Η κυβέρνηση της Κυπριακής Δημοκρατίας έδωσε τη συγκατάθεσή της για αυτήν την έγκριση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται το Τουρκοκυπριακό Εμπορικό Επιμελητήριο για να εκδίδει τα συνοδεύοντα έγγραφα, όπως προβλέπεται σχετικά στο άρθρο 4 παράγραφος 5 του κανονισμού (ΕΚ) αριθ. 866/2004.
Στο παράρτημα I του κανονισμού (ΕΚ) αριθ. 1480/2004 της Επιτροπής (2) περιλαμβάνεται υπόδειγμα του συνοδεύοντος εγγράφου.
Άρθρο 2
Η παρούσα απόφαση απευθύνεται στην Κυπριακή Δημοκρατία.
Βρυξέλλες, 7 Ιουλίου 2004.

Labels: 8
3
15
18